ระเบียบคณะกรรมการส่งเสริมความเท่าเทียมระหว่างเพศระเบียบคณะกรรมการส่งเสริมความเท่าเทียมระหว่างเพศว่าด้วยการบริหารกองทุนการรับ การจ่ายเงิน การเก็บรักษาเงินกองทุนการระดมทุนการลงทุน การจัดหาผลประโยชน์ และการจัดการกองทุนส่งเสริมความเท่าเทียมระหว่างเพศพ.ศ. ๒๕๕๙ โดยที่พระราชบัญญัติความเท่าเทียมระหว่างเพศพ.ศ. ๒๕๕๘ กำหนดให้มีระเบียบว่าด้วยการบริหารกองทุน การรับ การจ่ายเงินการเก็บรักษาเงินกองทุน การระดมทุน การลงทุน การจัดหาผลประโยชน์และการจัดการกองทุนส่งเสริมความเท่าเทียมระหว่างเพศตามที่คณะกรรมการส่งเสริมความเท่าเทียมระหว่างเพศกำหนด โดยความเห็นชอบของกระทรวงการคลังอาศัยอำนาจตามความในมาตรา๑๐ (๗) และมาตรา ๓๓ (๑) แห่งพระราชบัญญัติความเท่าเทียมระหว่างเพศ พ.ศ. ๒๕๕๘คณะกรรมการส่งเสริมความเท่าเทียมระหว่างเพศ โดยความเห็นชอบของกระทรวงการคลังจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการส่งเสริมความเท่าเทียมระหว่างเพศว่าด้วยการบริหารกองทุน การรับ การจ่ายเงิน การเก็บรักษาเงินกองทุน การระดมทุนการลงทุน การจัดหาผลประโยชน์ และการจัดการกองทุนส่งเสริมความเท่าเทียมระหว่างเพศพ.ศ. ๒๕๕๙ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้กองทุน หมายความว่ากองทุนส่งเสริมความเท่าเทียมระหว่างเพศคณะกรรมการ สทพ. หมายความว่าคณะกรรมการส่งเสริมความเท่าเทียมระหว่างเพศคณะกรรมการบริหารกองทุน หมายความว่าคณะกรรมการบริหารกองทุนส่งเสริมความเท่าเทียมระหว่างเพศอธิบดี หมายความว่าอธิบดีกรมกิจการสตรีและสถาบันครอบครัวกรม หมายความว่า กรมกิจการสตรีและสถาบันครอบครัวผู้บริหารกองทุน หมายความว่า ผู้อำนวยการ ผู้จัดการหรือผู้ทำหน้าที่บริหารกองทุนที่เรียกชื่ออย่างอื่นพนักงาน หมายความว่า พนักงานของกองทุนส่งเสริมความเท่าเทียมระหว่างเพศลูกจ้าง หมายความว่าลูกจ้างของกองทุนส่งเสริมความเท่าเทียมระหว่างเพศข้อ๔ ให้อธิบดีรักษาการตามระเบียบนี้และเป็นผู้วินิจฉัยชี้ขาดในกรณีที่มีปัญหาหรือข้อขัดแย้งเกี่ยวกับการปฏิบัติตามระเบียบนี้หมวด ๑ข้อความทั่วไป ข้อ๕วิธีปฏิบัติอื่นใดที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการว่าด้วยการนั้นโดยอนุโลมในกรณีที่มีความจำเป็นต้องปฏิบัตินอกเหนือจากที่กำหนดไว้ในระเบียบนี้ให้ขอทำความตกลงกับกระทรวงการคลังข้อ๖ กองทุนมีวัตถุประสงค์เพื่อเป็นทุนใช้จ่ายเกี่ยวกับการส่งเสริมความเท่าเทียมระหว่างเพศตามพระราชบัญญัติความเท่าเทียมระหว่างเพศพ.ศ. ๒๕๕๘ข้อ๗ เงินที่จะเข้าบัญชีกองทุน ได้แก่(๑)เงินอุดหนุนที่รัฐบาลจัดสรรให้จากงบประมาณรายจ่ายประจำปี(๒) เงินสนับสนุนจากหน่วยงานที่เกี่ยวข้องกับการส่งเสริมความเท่าเทียมระหว่างเพศ(๓)เงินหรือทรัพย์สินที่มีผู้บริจาคให้กองทุน(๔)เงินค่าปรับที่ได้รับจากการลงโทษผู้กระทำความผิดตามพระราชบัญญัตินี้(๕)ผลประโยชน์ที่เกิดจากกองทุน(๖)รายได้อื่นเงินและทรัพย์สินตามวรรคหนึ่งให้ส่งเข้ากองทุนโดยไม่ต้องนำส่งคลังเป็นรายได้แผ่นดินหมวด ๒การบริหารกองทุน ข้อ๘ให้มีคณะกรรมการบริหารกองทุนคณะหนึ่ง ประกอบด้วย อธิบดี เป็นประธานกรรมการผู้แทนสำนักงบประมาณ ผู้แทนกรมบัญชีกลาง และผู้ทรงคุณวุฒิซึ่งคณะกรรมการ สทพ.แต่งตั้งจำนวนสี่คน ในจำนวนนี้จะต้องเป็นผู้แทนจากภาคเอกชนซึ่งมีความรู้และประสบการณ์ด้านการส่งเสริมความเท่าเทียมระหว่างเพศจำนวนสามคน และด้านการบริหารกองทุน จำนวนหนึ่งคน เป็นกรรมการบริหารกองทุนให้รองอธิบดีซึ่งอธิบดีมอบหมายเป็นกรรมการและเลขานุการคณะกรรมการบริหารกองทุนจะแต่งตั้งข้าราชการในกรมจำนวนไม่เกินสองคนเป็นผู้ช่วยเลขานุการก็ได้ข้อ๙คณะกรรมการบริหารกองทุนมีอำนาจหน้าที่ ดังต่อไปนี้(๑)บริหารกองทุน การรับ การจ่ายเงิน และการเก็บรักษาเงินกองทุนรวมทั้งดำเนินการเกี่ยวกับการระดมทุน การลงทุน การจัดหาผลประโยชน์และการจัดการกองทุน ให้เป็นไปตามระเบียบนี้(๒)พิจารณาอนุมัติการจ่ายเงินชดเชยและเยียวยาแก่ผู้เสียหายเนื่องจากการเลือกปฏิบัติโดยไม่เป็นธรรมระหว่างเพศตามระเบียบที่คณะกรรมการสทพ. กำหนด(๓)รายงานสถานะทางการเงินและการบริหารกองทุนต่อคณะกรรมการ สทพ.ข้อ๑๐ให้มีการประชุมคณะกรรมการบริหารกองทุนอย่างน้อยเดือนละหนึ่งครั้งหรือเท่าที่จำเป็นตามที่คณะกรรมการบริหารกองทุนเห็นสมควรข้อ๑๑ ให้นำบทบัญญัติมาตรา ๖ มาตรา ๗มาตรา ๘ มาตรา ๙ มาตรา ๑๑ และมาตรา ๑๒ แห่งพระราชบัญญัติความเท่าเทียมระหว่างเพศพ.ศ. ๒๕๕๘ มาใช้บังคับกับคณะกรรมการบริหารกองทุนโดยอนุโลมข้อ๑๒ คณะกรรมการบริหารกองทุนและคณะอนุกรรมการ ให้ได้รับค่าตอบแทน เบี้ยประชุมหรือค่าใช้จ่ายอื่น ๆตามอัตราที่กระทรวงการคลังกำหนดข้อ๑๓ ให้มีกลุ่มบริหารกองทุนอยู่ในกรมโดยมีอำนาจหน้าที่ดำเนินการเกี่ยวกับกองทุน ดังต่อไปนี้(๑)ทำหน้าที่ฝ่ายเลขานุการและสนับสนุนการดำเนินงานของคณะกรรมการบริหารกองทุน(๒)ดำเนินการให้เป็นไปตามวัตถุประสงค์ของกองทุนและตามมติของคณะกรรมการบริหารกองทุน(๓)เสนอความเห็นประกอบการพิจารณาของคณะกรรมการบริหารกองทุน(๔)ปฏิบัติหน้าที่อื่นที่เกี่ยวข้องตามที่ได้รับมอบหมายข้อ๑๔ให้กลุ่มบริหารกองทุนมีโครงสร้างการบริหารงาน ดังต่อไปนี้(๑)งานนโยบายและแผนงาน(๒)งานการเงินและบัญชี(๓)งานกฎหมายโดยให้มีอัตรากำลังที่เหมาะสมในการดำเนินงานและฐานะการเงินของกองทุนโดยความเห็นชอบของกระทรวงการคลังกรณีมีเหตุผลความจำเป็นคณะกรรมการบริหารกองทุนอาจประกาศปรับปรุงเปลี่ยนแปลงโครงสร้างการบริหารงานโดยความเห็นชอบของกระทรวงการคลังข้อ๑๕ให้คณะกรรมการบริหารกองทุนแต่งตั้งผู้บริหารกองทุนทำหน้าที่บริหารกองทุนให้เป็นไปตามวัตถุประสงค์ของกองทุนโดยคำนึงถึงลักษณะการดำเนินงานของกองทุน ความรับผิดชอบ ความประหยัด และความคุ้มค่าตามมาตรฐานที่คณะกรรมการนโยบายการบริหารทุนหมุนเวียนกำหนดข้อ๑๖ในกรณีจ้างบุคคลภายนอกซึ่งได้รับการสรรหามาเป็นผู้บริหารกองทุนต้องมีคุณสมบัติทั่วไปและไม่มีลักษณะต้องห้าม ดังต่อไปนี้(๑)มีสัญชาติไทย(๒)มีอายุไม่เกินหกสิบห้าปีบริบูรณ์(๓)ไม่เป็นข้าราชการ พนักงาน หรือลูกจ้างหน่วยงานของรัฐ(๔)ไม่เป็นบุคคลซึ่งทางราชการหรือรัฐวิสาหกิจหรือหน่วยงานอื่นของรัฐไล่ออก ให้ออก หรือเลิกจ้างเพราะทุจริตต่อหน้าที่(๕)ไม่เป็นผู้ดำรงตำแหน่งทางการเมืองหรือกรรมการ ที่ปรึกษาและเจ้าหน้าที่ของพรรคการเมืองหรือผู้บริหารท้องถิ่น(๖)ไม่เป็นผู้มีส่วนได้ส่วนเสียในการดำเนินงานของเงินทุนหมุนเวียนข้อ๑๗ ในการสรรหาผู้บริหารกองทุนให้คณะกรรมการบริหารกองทุนแต่งตั้งคณะอนุกรรมการสรรหาคณะหนึ่ง จำนวนไม่เกินห้าคนทำหน้าที่สรรหาผู้ที่มีความเหมาะสมในการบริหารกองทุนและเสนอรายชื่อให้คณะกรรมการบริหารกองทุนพิจารณาโดยอาจเสนอรายชื่อผู้มีความเหมาะสมมากกว่าหนึ่งชื่อก็ได้ข้อ๑๘ การดำรงตำแหน่ง การพ้นจากตำแหน่งและเงื่อนไขในการจ้างผู้บริหารกองทุนที่ได้รับการสรรหาให้เป็นไปตามสัญญาจ้างที่คณะกรรมการบริหารกองทุนกำหนดตามมาตรฐานที่คณะกรรมการนโยบายการบริหารทุนหมุนเวียนกำหนดให้อธิบดีเป็นผู้มีอำนาจทำสัญญาจ้างผู้บริหารกองทุนข้อ๑๙ การกำหนดตำแหน่งคุณสมบัติของตำแหน่ง อัตราเงินเดือน ค่าตอบแทน อำนาจหน้าที่ ระยะเวลาการจ้างการประเมินผลการปฏิบัติงาน และการเลิกจ้างพนักงานหรือลูกจ้างให้เป็นไปตามระเบียบหรือข้อบังคับเกี่ยวกับการบริหารงานบุคคลที่คณะกรรมการบริหารกองทุนกำหนดตามมาตรฐานที่คณะกรรมการนโยบายการบริหารทุนหมุนเวียนกำหนดข้อ๒๐เพื่อให้การดำเนินงานของกองทุนมีประสิทธิภาพให้คณะกรรมการบริหารกองทุนจัดให้มีระบบการตรวจสอบภายในที่ดีโดยอย่างน้อยให้ผู้ตรวจสอบภายในรายงานปัญหาและอุปสรรคในการปฏิบัติงานของกองทุนพร้อมข้อเสนอแนะต่อคณะกรรมการบริหารกองทุนอย่างน้อยสามเดือนต่อหนึ่งครั้งตามหลักเกณฑ์และวิธีการที่คณะกรรมการนโยบายการบริหารทุนหมุนเวียนกำหนดหมวด ๓การรับ การจ่ายเงินและการเก็บรักษาเงินกองทุน ข้อ๒๑ ให้กรมเปิดบัญชีเงินฝากไว้ที่กรมบัญชีกลางกระทรวงการคลัง หรือสำนักงานคลังจังหวัด แล้วแต่กรณี ชื่อ บัญชีกองทุนส่งเสริมความเท่าเทียมระหว่างเพศ เพื่อฝากเงินของกองทุนและห้ามมิให้นำเงินไปใช้จ่ายก่อนส่งเข้าบัญชีเงินฝากข้อ๒๒เพื่อความคล่องตัวในการบริหารกองทุน กรมสามารถเปิดบัญชีเงินฝากไว้ ณธนาคารของรัฐหรือธนาคารพาณิชย์ทั้งในส่วนกลางและส่วนภูมิภาคโดยใช้ชื่อบัญชีเดียวกันกับข้อ ๒๑เพื่อใช้จ่ายตามวัตถุประสงค์ภายในวงเงินและเงื่อนไขที่คณะกรรมการบริหารกองทุนกำหนดโดยความเห็นชอบของกระทรวงการคลังข้อ๒๓ เงินกองทุนที่ได้รับให้นำส่งเข้าบัญชีกองทุนที่เปิดไว้ตามข้อ๒๑ ในวันที่รับเงินหรืออย่างช้าภายในสามวันทำการนับแต่วันที่รับเงินข้อ๒๔เงินหรือทรัพย์สินของกองทุนให้ใช้จ่ายภายใต้กรอบวัตถุประสงค์ ดังต่อไปนี้(๑)เพื่อกิจกรรมหรือกิจการที่เกี่ยวข้องกับการส่งเสริมความเท่าเทียมระหว่างเพศ(๒)เพื่อคุ้มครองและป้องกันมิให้มีการเลือกปฏิบัติโดยไม่เป็นธรรมระหว่างเพศ(๓)เพื่อช่วยเหลือ ชดเชยและเยียวยาหรือบรรเทาทุกข์แก่บุคคลซึ่งตกเป็นผู้เสียหายจากการเลือกปฏิบัติโดยไม่เป็นธรรมระหว่างเพศตามมาตรา๒๖ แห่งพระราชบัญญัติความเท่าเทียมระหว่างเพศ พ.ศ. ๒๕๕๘(๔)เพื่อการสอดส่องดูแลและให้คำแนะนำหรือคำปรึกษาเกี่ยวกับการดำเนินงานของเจ้าหน้าที่ของรัฐและหน่วยงานของรัฐในการปฏิบัติตามพระราชบัญญัติความเท่าเทียมระหว่างเพศพ.ศ. ๒๕๕๘(๕)เพื่อส่งเสริมการศึกษา การวิจัย และการเผยแพร่ความรู้เกี่ยวกับการป้องกันมิให้มีการเลือกปฏิบัติโดยไม่เป็นธรรมระหว่างเพศ(๖)เพื่อการติดต่อและประสานงานกับบุคคล หน่วยงาน หรือองค์กรต่าง ๆ ทั้งภาครัฐภาคเอกชน และภาคประชาชน(๗)เพื่อการอื่นตามที่คณะกรรมการ สทพ. เห็นสมควรข้อ๒๕ให้ผู้บริหารกองทุนจัดทำแผนการดำเนินงานประจำปีซึ่งอย่างน้อยประกอบด้วยผลการดำเนินงานของปีที่ผ่านมา แผนการปฏิบัติงานประมาณการรายรับรายจ่ายประจำปี และประมาณการกระแสเงินสดตามแบบที่กระทรวงการคลังกำหนด เพื่อนำเสนอคณะกรรมการบริหารกองทุนพิจารณาอนุมัติโดยความเห็นชอบของคณะกรรมการ สทพ. อย่างน้อยหกสิบวันก่อนวันเริ่มต้นปีบัญชีของทุกปีแผนการดำเนินงานประจำปีตามวรรคหนึ่งให้ส่งกระทรวงการคลังอย่างน้อยสามสิบวันก่อนวันเริ่มต้นปีบัญชีของทุกปีเพื่อใช้ประกอบการกำกับดูแล การบริหารกองทุนและติดตามการประเมินผลการดำเนินงานข้อ๒๖ หลักเกณฑ์ วิธีการและเงื่อนไขการอนุมัติการใช้เงินและทรัพย์สินของกองทุนตามข้อ ๒๔ตลอดจนวิธีปฏิบัติงานในเรื่องต่าง ๆที่เกี่ยวข้องให้เป็นไปตามประกาศที่คณะกรรมการบริหารกองทุนกำหนดข้อ๒๗ให้อธิบดีหรือผู้ซึ่งอธิบดีมอบหมายสั่งจ่ายเงินกองทุนหลังจากได้รับการอนุมัติจากคณะกรรมการบริหารกองทุนแล้วหมวด ๔การระดมทุน การลงทุนและการจัดหาผลประโยชน์ ข้อ๒๘การระดมทุนด้วยการรับบริจาคเงินหรือทรัพย์สิน ให้คำนึงถึงผลได้ผลเสียและประโยชน์ที่กองทุนพึงได้รับและเงื่อนไขเป็นการผูกพันจะต้องไม่ขัดต่อวัตถุประสงค์ของกองทุนและไม่ให้ประโยชน์ต่อผู้ใดเป็นการเฉพาะการรับบริจาคเงินหรือทรัพย์สินที่มีภาระติดพันหรือต้องซ่อมบำรุงรักษาให้พิจารณาความคุ้มค่าของผลตอบแทนที่ได้รับกับค่าใช้จ่ายที่กองทุนต้องเสียไปข้อ๒๙ทรัพย์สินที่ได้รับบริจาคให้บันทึกบัญชีและจัดทำทะเบียนคุมตามระเบียบของทางราชการที่เกี่ยวข้องโดยอนุโลมข้อ๓๐ให้กรมแต่งตั้งคณะกรรมการตรวจรับทรัพย์สินอย่างน้อยสามคนดำเนินการตรวจรับทรัพย์สินที่ได้รับบริจาคตามข้อ ๒๘ และข้อ ๒๙เงินที่ได้รับบริจาคจะต้องออกใบเสร็จรับเงินในนามกองทุนทุกครั้งข้อ๓๑การนำเงินกองทุนไปดำเนินการเพื่อหาผลประโยชน์ต้องได้รับอนุมัติจากคณะกรรมการบริหารกองทุนโดยความเห็นชอบของกระทรวงการคลัง และให้กระทำได้เฉพาะกรณี ดังต่อไปนี้(๑)ฝากไว้กับธนาคารของรัฐ หรือธนาคารพาณิชย์(๒)ซื้อพันธบัตรรัฐบาล พันธบัตรธนาคารแห่งประเทศไทย หรือรัฐวิสาหกิจ(๓)ซื้อตราสารแห่งหนี้โดยมีกระทรวงการคลังรับรอง หรืออาวัลหรือค้ำประกันเงินต้นและดอกเบี้ย(๔)ดำเนินการอื่นตามที่คณะกรรมการบริหารกองทุนกำหนดหมวด ๕การจัดการกองทุน ข้อ๓๒ให้คณะกรรมการบริหารกองทุนจัดให้มีระบบบัญชีที่เหมาะสมเพื่อให้สามารถจัดทำรายงานการเงินแสดงฐานะทางการเงิน และผลการดำเนินงานของกองทุนได้อย่างถูกต้องตามหลักการบัญชีที่รับรองโดยทั่วไปและการควบคุมภายในที่ดีข้อ๓๓การปิดบัญชีให้กระทำปีละครั้งโดยถือปีงบประมาณเป็นรอบปีบัญชีและให้คณะกรรมการบริหารกองทุนจัดทำรายงานการเงินของกองทุนส่งผู้สอบบัญชีภายในหกสิบวันนับแต่วันสิ้นปีบัญชีข้อ๓๔ ให้สำนักงานการตรวจเงินแผ่นดินหรือบุคคลที่สำนักงานการตรวจเงินแผ่นดินให้ความเห็นชอบเป็นผู้สอบบัญชีของกองทุนและให้ทำการตรวจสอบ รับรองรายงานการเงินของกองทุนและจัดทำรายงานการสอบบัญชีเสนอต่อคณะกรรมการบริหารกองทุนภายในหนึ่งร้อยห้าสิบวันนับแต่วันสิ้นปีบัญชีให้คณะกรรมการบริหารกองทุนส่งรายงานการเงินพร้อมด้วยรายงานการสอบบัญชีของผู้สอบบัญชีต่อกระทรวงการคลังภายในสามสิบวันนับแต่วันที่ได้รับรายงานจากผู้สอบบัญชีและให้รายงานเรื่องดังกล่าวต่อคณะกรรมการ สทพ. โดยไม่ชักช้าข้อ๓๕เพื่อประโยชน์ในการจัดทำรายงานการเงินในภาพรวมของแผ่นดินให้กรมจัดส่งข้อมูลทางบัญชีของกองทุนเข้าสู่ระบบการบริหารการเงินการคลังภาครัฐแบบอิเล็กทรอนิกส์(GFMIS) ตามรูปแบบและเงื่อนไขที่กรมบัญชีกลางกำหนดข้อ๓๖ให้ผู้บริหารกองทุนจัดทำรายงานทางการเงินดังต่อไปนี้ส่งให้กรมบัญชีกลาง(๑)รายงานแผนรายรับและแผนรายจ่ายประจำปี(๒)รายงานผลรายรับและผลรายจ่ายรายเดือน(๓)งบทดรองรายเดือนและภาระผูกพัน ณ วันสิ้นเดือน(๔)รายงานการรับจ่ายและการใช้จ่ายเงินรายได้ที่ไม่ต้องนำส่งเป็นรายได้แผ่นดิน(๕)รายงานทางการเงินอื่น ๆ เพื่อประโยชน์ในการดำเนินงานของเงินทุนหมุนเวียนรูปแบบวิธีการจัดทำรายงานทางการเงินและระยะเวลาส่งรายงานตามวรรคหนึ่งให้เป็นไปตามที่กรมบัญชีกลางกำหนดประกาศ ณ วันที่ ๗เมษายน พ.ศ. ๒๕๕๙พลเรือเอกณรงค์ พิพัฒนาศัยรองนายกรัฐมนตรีประธานกรรมการส่งเสริมความเท่าเทียมระหว่างเพศปริยานุช/จัดทำ๓ พฤษภาคม ๒๕๕๙กัญฑรัตน์/ตรวจ๓ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๙๘ ง/หน้า ๔/๒๙ เมษายน ๒๕๕๙